Nýr Toyota Avensis hefur breyst töluvert frá þeirri kynslóð sem hann er að leysa af hólmi . Þessi vinsæli fjölskyldubíll skartar sportlegu útliti en við hönnun bílsins var í öllu tekið tillit til þæginda farþega og ökumanns . Öll innrétting bílsins er ný og er hann nú m.a. búinn 8 “ margmiðlunarskjá . Toyota Avensis var hannaður , þróaður og smíðaður í Evrópu . Á götum álfunnar hafa komið rúmlega 1,7 milljón eintaka af þremur kynslóðum bílsins frá því honum var hleypt af stokkum seint á árinu 1997 . Toyota frumsýnir nýjan Avensis á morgun , laugardag , og heldur um leið fyrstu bílasýningu fyrirtækisins í haust . Opið verður hjá viðurkenndum söluaðilum Toyota í Kauptúni í Garðabæ , í Reykjanesbæ á Akureyri og Selfossi frá kl. 12 – 16 á morgun og hinn nýi Avensis verður þar í lykilhlutverki .